**PREKIŲ (PASLAUGŲ) PIRKIMO–PARDAVIMO KVITO FR0508 FORMOS PILDYMO TAISYKLĖS**

**I. BENDROSIOS NUOSTATOS**

1. Prekių (paslaugų) pirkimo–pardavimo kvito FR0508 formos pildymo taisyklėse (toliau – Taisyklės) nustatoma Prekių (paslaugų) pirkimo–pardavimo kvito FR0508 formos, patvirtintos įsakymu, kuriuo tvirtinamos šios Taisyklės (toliau – Kvitas), naudojimo ir pildymo tvarka.

2. Taisyklės parengtos vadovaujantis Lietuvos Respublikos finansų ministro 2002 m. gruodžio 24 d. įsakymu Nr. 415 „Dėl Gyventojų, įsigijusių verslo liudijimus, buhalterinės apskaitos taisyklių patvirtinimo“ (Žin., 2002, Nr. [127-5760](https://www.e-tar.lt/portal/lt/legalAct/TAR.78F20B6EB42F); 2011, Nr. [49-2399](https://www.e-tar.lt/portal/lt/legalAct/TAR.7BC13EC7C815)).

*Punkto pakeitimai:*

*Nr.*[*VA-53*](https://www.e-tar.lt/portal/legalAct.html?documentId=TAR.E7CC1EE124A7)*, 2011-05-04, Žin., 2011, Nr. 55-2685 (2011-05-10), i. k. 1112055ISAK000VA-53*

3. Taisyklių reikalavimų turi laikytis gyventojai, kurie pagal Verslo liudijimų išdavimo gyventojams taisykles, patvirtintas Lietuvos Respublikos Vyriausybės 2002 m. lapkričio 19 d. nutarimu Nr. 1797 (Žin., 2002, Nr. [112-4992](https://www.e-tar.lt/portal/lt/legalAct/TAR.2D6424EE2BEB); 2005, Nr. [138-4971](https://www.e-tar.lt/portal/lt/legalAct/TAR.3EA47870EE8C)), vykdo veiklą įsigiję verslo liudijimus.

4. Verslo liudijimus įsigiję gyventojai prekių pardavimui (pirkimui) bei paslaugų teikimui privalo naudoti Kvitus, kurių forma skelbiama VMI prie FM interneto svetainėje, arba Kvitus, pagamintus spaustuvėse, kuriuos gali įsigyti blankų leidyklų parduotuvėse.

Gyventojai, įsigiję verslo liudijimus ir veiklos pajamoms apskaityti naudojantys kasos aparatus, Kvitus išrašo Kasos aparatų naudojimo taisyklių, patvirtintų Valstybinės mokesčių prie Lietuvos Respublikos finansų ministerijos viršininko 2003 m. rugsėjo 18 d. įsakymu Nr. V-255 (Žin., 2003, Nr. [90-4096](https://www.e-tar.lt/portal/lt/legalAct/TAR.ACCBA203C552); 2011, Nr. [25-1243](https://www.e-tar.lt/portal/lt/legalAct/TAR.F97B9B40908B)), nustatytais atvejais.

*Punkto pakeitimai:*

*Nr.*[*VA-53*](https://www.e-tar.lt/portal/legalAct.html?documentId=TAR.E7CC1EE124A7)*, 2011-05-04, Žin., 2011, Nr. 55-2685 (2011-05-10), i. k. 1112055ISAK000VA-53*

*Nr.*[*VA-49*](https://www.e-tar.lt/portal/legalAct.html?documentId=TAR.B2EDDF54FA53)*, 2012-05-18, Žin., 2012, Nr. 59-2978 (2012-05-24), i. k. 1122055ISAK000VA-49*

**II. KVITŲ PILDYMAS**

5. Kvito numeris turi būti sudaromas didėjančia seka (pvz., pirmojo Kvito numeris nurodomas Nr. 1, kito Kvito Nr. 2 ir t. t.).

6. Kvitas pildomas 2 egzemplioriais.

7. Kvitas turi būti pildomas įskaitomai, be trynimų ir braukymų.

8. Ant kiekvieno sugadinto Kvito egzemplioriaus užrašoma „Anuliuota“.

9. Kvite įrašoma jo išrašymo data.

10. Kvito skiltyje „Prekės, paslaugos pavadinimas“ įrašoma parduodamos prekės arba suteiktos paslaugos pavadinimas.

11. Kvito skiltyje „Kiekis“ įrašoma parduotų prekių kiekis vienetais arba mato vienetais.

12. Kvito skiltyje „Kaina“ įrašoma parduotos prekės vieneto, mato vieneto arba suteiktos paslaugos kaina eurais (kaina nurodoma su euro centais).

*Punkto pakeitimai:*

*Nr.*[*VA-119*](https://www.e-tar.lt/portal/legalAct.html?documentId=95d9b2c060ef11e4bf45e0caf7d247ff)*, 2014-10-31, paskelbta TAR 2014-10-31, i. k. 2014-15240*

13. Kvito skiltyje „Suma“ įrašoma už parduotas prekes ar suteiktas paslaugas gauta suma eurais (suma nurodoma su euro centais).

*Punkto pakeitimai:*

*Nr.*[*VA-119*](https://www.e-tar.lt/portal/legalAct.html?documentId=95d9b2c060ef11e4bf45e0caf7d247ff)*, 2014-10-31, paskelbta TAR 2014-10-31, i. k. 2014-15240*

14. Kvito apačioje kairėje pusėje (Taisyklių 16 ir 17 punktuose nurodytais atvejais) įrašomi tokie verslo liudijimą įsigijusio (ar įrašyto į verslo liudijimą) gyventojo duomenys:

14.1. vardas arba vardo pirmoji raidė, pavardė;

14.2. verslo liudijimo numeris;

14.3.*Neteko galios nuo 2011-05-11*

*Papunkčio naikinimas:*

*Nr.*[*VA-53*](https://www.e-tar.lt/portal/legalAct.html?documentId=TAR.E7CC1EE124A7)*, 2011-05-04, Žin. 2011, Nr. 55-2685 (2011-05-10), i. k. 1112055ISAK000VA-53*

15. Kvito apačioje dešinėje pusėje (Taisyklių 16 ir 17 punktuose nurodytais atvejais) įrašomi tokie prekių (paslaugų) pirkėjo duomenys:

15.1. vardas arba vardo pirmoji raidė, pavardė nurodomi tuo atveju, kai prekės parduodamos arba paslaugos suteikiamos fiziniam asmeniui (nurodomi pirkėjo ar paslaugų gavėjo pageidavimu);

*Papunkčio pakeitimai:*

*Nr.*[*VA-53*](https://www.e-tar.lt/portal/legalAct.html?documentId=TAR.E7CC1EE124A7)*, 2011-05-04, Žin., 2011, Nr. 55-2685 (2011-05-10), i. k. 1112055ISAK000VA-53*

15.2. asmens kodas (pirkėjo ar paslaugų gavėjo pageidavimu) tuo atveju, kai prekės parduodamos arba paslaugos suteikiamos fiziniam asmeniui;

15.3. įmonės pavadinimas (kai prekės parduodamos arba paslaugos teikiamos įmonėms, įstaigoms ar organizacijoms);

15.4. įmonės kodas (kai prekės parduodamos arba paslaugos teikiamos įmonėms, įstaigoms ar organizacijoms).

16. Verslo liudijimus įsigiję gyventojai privalo išrašyti kvitus, kai tai yra numatyta Kasos aparatų diegimo ir naudojimo tvarkos apraše, patvirtintame Lietuvos Respublikos Vyriausybės 2002 m. rugpjūčio 13 d. nutarimu Nr. 1283 (Žin., 2002, Nr. [82-3522](https://www.e-tar.lt/portal/lt/legalAct/TAR.A77DCEEE5DDC); 2005, Nr. [97-3654](https://www.e-tar.lt/portal/lt/legalAct/TAR.6D8D90D42D3C)). Kvito vienas egzempliorius įteikiamas pirkėjui, o kitas lieka pardavėjui.

*Punkto pakeitimai:*

*Nr.*[*VA-53*](https://www.e-tar.lt/portal/legalAct.html?documentId=TAR.E7CC1EE124A7)*, 2011-05-04, Žin., 2011, Nr. 55-2685 (2011-05-10), i. k. 1112055ISAK000VA-53*

*Nr.*[*VA-49*](https://www.e-tar.lt/portal/legalAct.html?documentId=TAR.B2EDDF54FA53)*, 2012-05-18, Žin., 2012, Nr. 59-2978 (2012-05-24), i. k. 1122055ISAK000VA-49*

*Nr.*[*VA-105*](https://www.e-tar.lt/portal/legalAct.html?documentId=TAR.9589DE66B8DA)*, 2012-12-04, Žin., 2012, Nr. 143-7422 (2012-12-11), i. k. 1122055ISAK00VA-105*

17. Gyventojai, įsigiję verslo liudijimus, pirkdami iš verslo liudijimą įsigijusio gyventojo jo pagamintą produkciją arba pirkdami žemės ūkio produkciją iš gyventojo (ne PVM mokėtojo), kuris pats ją išaugino, arba pirkdami iš gyventojo (ne PVM mokėtojo ir neįsigijusio verslo liudijimo) asmeninės nuosavybės teise priklausančius daiktus, privalo išrašyti Kvitus. Šiuo atveju Kvitus išrašo pirkėjai. Kvito vienas egzempliorius lieka pirkėjui, o kitas duodamas prekių pardavėjui.

*Punkto pakeitimai:*

*Nr.*[*VA-53*](https://www.e-tar.lt/portal/legalAct.html?documentId=TAR.E7CC1EE124A7)*, 2011-05-04, Žin., 2011, Nr. 55-2685 (2011-05-10), i. k. 1112055ISAK000VA-53*

*Nr.*[*VA-49*](https://www.e-tar.lt/portal/legalAct.html?documentId=TAR.B2EDDF54FA53)*, 2012-05-18, Žin., 2012, Nr. 59-2978 (2012-05-24), i. k. 1122055ISAK000VA-49*

18. Taisyklių 16 ir 17 punktuose nenurodytais atvejais Kvitai išrašomi pirkėjų arba paslaugų gavėjų pageidavimu. Kvito vienas egzempliorius įteikiamas pirkėjui arba paslaugų gavėjui, o kitas lieka pardavėjui arba paslaugų teikėjui.

*Punkto pakeitimai:*

*Nr.*[*VA-53*](https://www.e-tar.lt/portal/legalAct.html?documentId=TAR.E7CC1EE124A7)*, 2011-05-04, Žin., 2011, Nr. 55-2685 (2011-05-10), i. k. 1112055ISAK000VA-53*

*Nr.*[*VA-49*](https://www.e-tar.lt/portal/legalAct.html?documentId=TAR.B2EDDF54FA53)*, 2012-05-18, Žin., 2012, Nr. 59-2978 (2012-05-24), i. k. 1122055ISAK000VA-49*

19. Kai gyventojai, įsigiję verslo liudijimus, perka prekes Taisyklių 17 punkte nurodytu atveju, tai šių asmenų duomenys (vardas arba vardo pirmoji raidė, pavardė ir verslo liudijimo numeris) įrašomi Kvito dešinėje pusėje, o prekių pardavėjo duomenys įrašomi Kvito kairėje pusėje.

*Punkto pakeitimai:*

*Nr.*[*VA-53*](https://www.e-tar.lt/portal/legalAct.html?documentId=TAR.E7CC1EE124A7)*, 2011-05-04, Žin., 2011, Nr. 55-2685 (2011-05-10), i. k. 1112055ISAK000VA-53*

20. Kvitą pasirašo verslo liudijimą įsigijęs gyventojas arba į verslo liudijimą įrašytas jo šeimos narys.

21. Kvitas išrašomas pinigų gavimo momentu. Kai šalys susitaria (sudaro atskirą sutartį) ir nustato atsiskaitymo už prekes ar paslaugas momentą, nesutampantį su faktišku paslaugų atlikimo ar prekių perdavimo momentu, tai paslaugų suteikimo ar prekių perdavimo momentu išrašoma sąskaita faktūra (nurodant, kad atsiskaityta bus vėliau), o atsiskaičius vėliau, pinigų gavimo momentu išrašomas Kvitas.

*Papildyta punktu:*

*Nr.*[*VA-53*](https://www.e-tar.lt/portal/legalAct.html?documentId=TAR.E7CC1EE124A7)*, 2011-05-04, Žin., 2011, Nr. 55-2685 (2011-05-10), i. k. 1112055ISAK000VA-53*

*Punkto pakeitimai:*

*Nr.*[*VA-49*](https://www.e-tar.lt/portal/legalAct.html?documentId=TAR.B2EDDF54FA53)*, 2012-05-18, Žin., 2012, Nr. 59-2978 (2012-05-24), i. k. 1122055ISAK000VA-49*