**PREKIŲ (PASLAUGŲ) PIRKIMO–PARDAVIMO KVITO FR0508 FORMOS PAVYZDŽIO PILDYMO TAISYKLĖS**

*Pakeistas priedo pavadinimas:*

*Nr.* [*VA-32*](https://www.e-tar.lt/portal/legalAct.html?documentId=c24f9fa119f711f08fdabd4950271e2c)*, 2025-04-15, paskelbta TAR 2025-04-15, i. k. 2025-06577*

**I SKYRIUS**

**BENDROSIOS NUOSTATOS**

1. Prekių (paslaugų) pirkimo–pardavimo kvito FR0508 formos pavyzdžio pildymo taisyklėse (toliau – Taisyklės) nustatyta Prekių (paslaugų) pirkimo–pardavimo kvito FR0508 formos pavyzdžio, patvirtinto šiuo Valstybinės mokesčių inspekcijos prie Lietuvos Respublikos finansų ministerijos viršininko įsakymu (toliau – Kvitas), naudojimo ir užpildymo tvarka.

*Punkto pakeitimai:*

*Nr.* [*VA-32*](https://www.e-tar.lt/portal/legalAct.html?documentId=c24f9fa119f711f08fdabd4950271e2c)*, 2025-04-15, paskelbta TAR 2025-04-15, i. k. 2025-06577*

2. Taisyklės parengtos, vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendruoju duomenų apsaugos reglamentu), Lietuvos Respublikos atsiskaitymų grynaisiais pinigais sumų apvalinimo įstatymu, Lietuvos Respublikos finansinės apskaitos įstatymu (toliau – FAĮ), Gyventojų, įsigijusių verslo liudijimus, buhalterinės apskaitos taisyklėmis, patvirtintomis Lietuvos Respublikos finansų ministro 2002 m. gruodžio 24 d. įsakymu Nr. 415 „Dėl Gyventojų, įsigijusių verslo liudijimus, buhalterinės apskaitos taisyklių patvirtinimo“.

*Punkto pakeitimai:*

*Nr.* [*VA-32*](https://www.e-tar.lt/portal/legalAct.html?documentId=c24f9fa119f711f08fdabd4950271e2c)*, 2025-04-15, paskelbta TAR 2025-04-15, i. k. 2025-06577*

3. Taisyklių reikalavimų turi laikytis gyventojai, kurie pagal Verslo liudijimų išdavimo gyventojams taisykles, patvirtintas Lietuvos Respublikos Vyriausybės 2002 m. lapkričio 19 d. nutarimu Nr. 1797 „Dėl Verslo liudijimų išdavimo gyventojams taisyklių ir Veiklų, kuriomis gali būti verčiamasi turint verslo liudijimą, rūšių sąrašo“, vykdo veiklą su verslo liudijimu.

4. Verslo liudijimus įsigiję gyventojai, parduodami (pirkdami) prekes bei suteikdami paslaugas, privalo naudoti Kvitus. Teikiami Kvitai gali būti popieriniai arba elektroniniai.

Elektroninis Kvitas – tai FAĮ nustatytus reikalavimus atitinkantis elektroninis apskaitos dokumentas, parengtas, perduotas ir gautas tokiu elektroniniu formatu, kuris sudaro galimybę jį apdoroti automatiniu ir elektroniniu būdu. Elektroninis kvitas, atitinkantis FAĮ nustatytus reikalavimus, gali būti teikiamas, laikantis Elektroninio kvito naudojimo taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2024 m. kovo 29 d. įsakymu Nr. VA-33 „Dėl Elektroninio kvito naudojimo taisyklių patvirtinimo“, nustatytų reikalavimų.

Gyventojai, įsigiję verslo liudijimus ir veiklos pajamoms apskaityti naudojantys kasos aparatus, Kvitus išrašo Kasos aparatų ir tiesioginio ryšio kompiuterių tinklo terminalų naudojimo taisyklių, patvirtintų Valstybinės mokesčių prie Lietuvos Respublikos finansų ministerijos viršininko 2003 m. rugsėjo 18 d. įsakymu Nr. V-255 „Dėl Kasos aparatų ir tiesioginio ryšio kompiuterių tinklo terminalų naudojimo taisyklių ir Sprendimo išregistruoti kasos aparatą FR1156 formos patvirtinimo“, nustatytais atvejais.

*Punkto pakeitimai:*

*Nr.* [*VA-57*](https://www.e-tar.lt/portal/legalAct.html?documentId=f545ff403e9111efbdaea558de59136c)*, 2024-07-10, paskelbta TAR 2024-07-10, i. k. 2024-12811*

*Skyriaus pakeitimai:*

*Nr.* [*VA-96*](https://www.e-tar.lt/portal/legalAct.html?documentId=41419f9082b311ed8df094f359a60216)*, 2022-12-23, paskelbta TAR 2022-12-23, i. k. 2022-26731*

**II SKYRIUS**

**KVITŲ UŽPILDYMAS**

*Pakeistas skyriaus pavadinimas:*

*Nr.* [*VA-96*](https://www.e-tar.lt/portal/legalAct.html?documentId=41419f9082b311ed8df094f359a60216)*, 2022-12-23, paskelbta TAR 2022-12-23, i. k. 2022-26731*

5. Kvito numeris turi būti sudaromas didėjančia seka (pvz., pirmojo Kvito numeris nurodomas Nr. 1, kito Kvito Nr. 2 ir t. t.).

6. Popierinis Kvitas užpildomas 2 egzemplioriais.

*Punkto pakeitimai:*

*Nr.* [*VA-96*](https://www.e-tar.lt/portal/legalAct.html?documentId=41419f9082b311ed8df094f359a60216)*, 2022-12-23, paskelbta TAR 2022-12-23, i. k. 2022-26731*

7. Popierinis Kvitas turi būti užpildomas įskaitomai, be trynimų ir braukymų.

*Punkto pakeitimai:*

*Nr.* [*VA-96*](https://www.e-tar.lt/portal/legalAct.html?documentId=41419f9082b311ed8df094f359a60216)*, 2022-12-23, paskelbta TAR 2022-12-23, i. k. 2022-26731*

8. Ant kiekvieno sugadinto popierinio Kvito egzemplioriaus užrašoma „Anuliuota“.

*Punkto pakeitimai:*

*Nr.* [*VA-96*](https://www.e-tar.lt/portal/legalAct.html?documentId=41419f9082b311ed8df094f359a60216)*, 2022-12-23, paskelbta TAR 2022-12-23, i. k. 2022-26731*

9. Kvite įrašoma jo parengimo data.

*Punkto pakeitimai:*

*Nr.* [*VA-96*](https://www.e-tar.lt/portal/legalAct.html?documentId=41419f9082b311ed8df094f359a60216)*, 2022-12-23, paskelbta TAR 2022-12-23, i. k. 2022-26731*

10. Kvito skiltyje „Prekės, paslaugos pavadinimas“ įrašoma parduodamos prekės arba suteiktos paslaugos pavadinimas.

11. Kvito skiltyje „Kiekis“ įrašoma parduotų prekių kiekis vienetais arba mato vienetais.

12. Kvito skiltyje „Kaina“ įrašoma parduotos prekės vieneto, mato vieneto arba suteiktos paslaugos kaina eurais (kaina nurodoma su euro centais).

*Punkto pakeitimai:*

*Nr.* [*VA-119*](https://www.e-tar.lt/portal/legalAct.html?documentId=95d9b2c060ef11e4bf45e0caf7d247ff)*, 2014-10-31, paskelbta TAR 2014-10-31, i. k. 2014-15240*

13. Kvito eilutėje „Bendra mokėtina suma (Eur, ct)“ įrašoma už parduotas (įsigytas) prekes ar suteiktas paslaugas bendra mokėtina suma eurais ir centais.

*Punkto pakeitimai:*

*Nr.* [*VA-119*](https://www.e-tar.lt/portal/legalAct.html?documentId=95d9b2c060ef11e4bf45e0caf7d247ff)*, 2014-10-31, paskelbta TAR 2014-10-31, i. k. 2014-15240*

*Nr.* [*VA-32*](https://www.e-tar.lt/portal/legalAct.html?documentId=c24f9fa119f711f08fdabd4950271e2c)*, 2025-04-15, paskelbta TAR 2025-04-15, i. k. 2025-06577*

131. Kai už parduotas prekes ar suteiktas paslaugas atsiskaitoma grynaisiais pinigais, Kvite papildomai turi būti nurodyta:

131.1. eilutė „Apvalinimo suma (ct)“, kurioje įrašoma apvalinimo suma centais (skirtumas tarp bendros mokėtinos sumos iki apvalinimo ir bendros mokėtinos sumos, pritaikius apvalinimą, apskaičiuotas pagal Atsiskaitymų grynaisiais pinigais sumų apvalinimo įstatymą) su „+“ ženklu, kai apvalinama į didesnę pusę, o su „-“ ženklu, kai apvalinama į mažesnę pusę,

131.2. eilutė „Bendra sumokėta suma, pritaikius apvalinimą (Eur, ct)“, kurioje įrašoma grynaisiais pinigais sumokėta suma eurais ir centais po apvalinimo.

*Papildyta punktu:*

*Nr.* [*VA-32*](https://www.e-tar.lt/portal/legalAct.html?documentId=c24f9fa119f711f08fdabd4950271e2c)*, 2025-04-15, paskelbta TAR 2025-04-15, i. k. 2025-06577*

132. Kai atsiskaitoma negrynaisiais pinigais (mokėjimo pavedimu), Kvite nurodyti eilutes „Apvalinimo suma (ct)“ ir „Bendra sumokėta suma, pritaikius apvalinimą (Eur, ct)“ neprivaloma.

*Papildyta punktu:*

*Nr.* [*VA-32*](https://www.e-tar.lt/portal/legalAct.html?documentId=c24f9fa119f711f08fdabd4950271e2c)*, 2025-04-15, paskelbta TAR 2025-04-15, i. k. 2025-06577*

14. Kvito apačioje kairėje pusėje (Taisyklių 16 ir 17 punktuose nurodytais atvejais) įrašomi tokie verslo liudijimą įsigijusio (ar įrašyto į verslo liudijimą) gyventojo duomenys:

14.1. vardas arba vardo pirmoji raidė, pavardė;

14.2. verslo liudijimo numeris;

14.3. *Neteko galios nuo 2011-05-11*

*Papunkčio naikinimas:*

*Nr.* [*VA-53*](https://www.e-tar.lt/portal/legalAct.html?documentId=TAR.E7CC1EE124A7)*, 2011-05-04, Žin. 2011, Nr. 55-2685 (2011-05-10), i. k. 1112055ISAK000VA-53*

15. Kvito apačioje dešinėje pusėje (Taisyklių 16 ir 17 punktuose nurodytais atvejais) įrašomi tokie prekių (paslaugų) pirkėjo duomenys:

15.1. vardas arba vardo pirmoji raidė, pavardė nurodomi tuo atveju, kai prekės parduodamos arba paslaugos suteikiamos fiziniam asmeniui (nurodomi pirkėjo ar paslaugų gavėjo pageidavimu);

*Papunkčio pakeitimai:*

*Nr.* [*VA-53*](https://www.e-tar.lt/portal/legalAct.html?documentId=TAR.E7CC1EE124A7)*, 2011-05-04, Žin., 2011, Nr. 55-2685 (2011-05-10), i. k. 1112055ISAK000VA-53*

15.2. asmens kodas (pirkėjo ar paslaugų gavėjo pageidavimu) tuo atveju, kai prekės parduodamos arba paslaugos suteikiamos fiziniam asmeniui;

15.3. įmonės pavadinimas (kai prekės parduodamos arba paslaugos teikiamos įmonėms, įstaigoms ar organizacijoms);

15.4. įmonės kodas (kai prekės parduodamos arba paslaugos teikiamos įmonėms, įstaigoms ar organizacijoms).

16. Verslo liudijimus įsigiję gyventojai privalo išrašyti Kvitus, kai tai yra numatyta Atsiskaitymų už prekes ir paslaugas duomenų fiksavimo tvarkos apraše, patvirtintame Lietuvos Respublikos Vyriausybės 2002 m. rugpjūčio 13 d. nutarimu Nr. 1283 „Dėl Atsiskaitymų už prekes ir paslaugas duomenų fiksavimo tvarkos aprašo patvirtinimo“. Popierinio Kvito vienas egzempliorius įteikiamas pirkėjui, kitas lieka pardavėjui, o elektroninis Kvitas pateikiamas pirkėjui, kai yra jo išankstinis sutikimas gauti elektroninį Kvitą.

*Punkto pakeitimai:*

*Nr.* [*VA-53*](https://www.e-tar.lt/portal/legalAct.html?documentId=TAR.E7CC1EE124A7)*, 2011-05-04, Žin., 2011, Nr. 55-2685 (2011-05-10), i. k. 1112055ISAK000VA-53*

*Nr.* [*VA-49*](https://www.e-tar.lt/portal/legalAct.html?documentId=TAR.B2EDDF54FA53)*, 2012-05-18, Žin., 2012, Nr. 59-2978 (2012-05-24), i. k. 1122055ISAK000VA-49*

*Nr.* [*VA-105*](https://www.e-tar.lt/portal/legalAct.html?documentId=TAR.9589DE66B8DA)*, 2012-12-04, Žin., 2012, Nr. 143-7422 (2012-12-11), i. k. 1122055ISAK00VA-105*

*Nr.* [*VA-96*](https://www.e-tar.lt/portal/legalAct.html?documentId=41419f9082b311ed8df094f359a60216)*, 2022-12-23, paskelbta TAR 2022-12-23, i. k. 2022-26731*

17. Gyventojai, įsigiję verslo liudijimus, pirkdami iš verslo liudijimą įsigijusio gyventojo jo pagamintą produkciją arba pirkdami žemės ūkio produkciją iš gyventojo (ne PVM mokėtojo), kuris pats ją išaugino, arba pirkdami iš gyventojo (ne PVM mokėtojo ir neįsigijusio verslo liudijimo) asmeninės nuosavybės teise priklausančius daiktus, privalo išrašyti Kvitus. Šiuo atveju Kvitus išrašo pirkėjai. Popierinio Kvito vienas egzempliorius įteikiamas pardavėjui, kitas lieka pirkėjui, o elektroninis Kvitas pateikiamas pardavėjui, kai yra jo išankstinis sutikimas gauti elektroninį Kvitą.

*Punkto pakeitimai:*

*Nr.* [*VA-53*](https://www.e-tar.lt/portal/legalAct.html?documentId=TAR.E7CC1EE124A7)*, 2011-05-04, Žin., 2011, Nr. 55-2685 (2011-05-10), i. k. 1112055ISAK000VA-53*

*Nr.* [*VA-49*](https://www.e-tar.lt/portal/legalAct.html?documentId=TAR.B2EDDF54FA53)*, 2012-05-18, Žin., 2012, Nr. 59-2978 (2012-05-24), i. k. 1122055ISAK000VA-49*

*Nr.* [*VA-96*](https://www.e-tar.lt/portal/legalAct.html?documentId=41419f9082b311ed8df094f359a60216)*, 2022-12-23, paskelbta TAR 2022-12-23, i. k. 2022-26731*

18. Taisyklių 16 ir 17 punktuose nenurodytais atvejais Kvitai išrašomi pirkėjų arba paslaugų gavėjų pageidavimu.

*Punkto pakeitimai:*

*Nr.* [*VA-53*](https://www.e-tar.lt/portal/legalAct.html?documentId=TAR.E7CC1EE124A7)*, 2011-05-04, Žin., 2011, Nr. 55-2685 (2011-05-10), i. k. 1112055ISAK000VA-53*

*Nr.* [*VA-49*](https://www.e-tar.lt/portal/legalAct.html?documentId=TAR.B2EDDF54FA53)*, 2012-05-18, Žin., 2012, Nr. 59-2978 (2012-05-24), i. k. 1122055ISAK000VA-49*

*Nr.* [*VA-96*](https://www.e-tar.lt/portal/legalAct.html?documentId=41419f9082b311ed8df094f359a60216)*, 2022-12-23, paskelbta TAR 2022-12-23, i. k. 2022-26731*

19. Kai gyventojai, įsigiję verslo liudijimus, perka prekes Taisyklių 17 punkte nurodytu atveju, tai šių asmenų duomenys (vardas arba vardo pirmoji raidė, pavardė ir verslo liudijimo numeris) įrašomi Kvito dešinėje pusėje, o prekių pardavėjo duomenys įrašomi Kvito kairėje pusėje.

*Punkto pakeitimai:*

*Nr.* [*VA-53*](https://www.e-tar.lt/portal/legalAct.html?documentId=TAR.E7CC1EE124A7)*, 2011-05-04, Žin., 2011, Nr. 55-2685 (2011-05-10), i. k. 1112055ISAK000VA-53*

20. Kvitą pasirašo verslo liudijimą įsigijęs gyventojas arba į verslo liudijimą įrašytas jo šeimos narys FAĮ 7 straipsnio 4 dalyje nustatyta tvarka.

*Punkto pakeitimai:*

*Nr.* [*VA-96*](https://www.e-tar.lt/portal/legalAct.html?documentId=41419f9082b311ed8df094f359a60216)*, 2022-12-23, paskelbta TAR 2022-12-23, i. k. 2022-26731*

21. Kvitas išrašomas pinigų gavimo momentu. Kai šalys susitaria (sudaro atskirą sutartį) ir nustato atsiskaitymo už prekes ar paslaugas momentą, nesutampantį su faktišku paslaugų atlikimo ar prekių perdavimo momentu, tai paslaugų suteikimo ar prekių perdavimo momentu išrašoma sąskaita faktūra (nurodant, kad atsiskaityta bus vėliau), o atsiskaičius vėliau, pinigų gavimo momentu išrašomas Kvitas.

*Papildyta punktu:*

*Nr.* [*VA-53*](https://www.e-tar.lt/portal/legalAct.html?documentId=TAR.E7CC1EE124A7)*, 2011-05-04, Žin., 2011, Nr. 55-2685 (2011-05-10), i. k. 1112055ISAK000VA-53*

*Punkto pakeitimai:*

*Nr.* [*VA-49*](https://www.e-tar.lt/portal/legalAct.html?documentId=TAR.B2EDDF54FA53)*, 2012-05-18, Žin., 2012, Nr. 59-2978 (2012-05-24), i. k. 1122055ISAK000VA-49*

22. Ūkio subjektai, kaip duomenų valdytojai, Kvite nurodytus asmens duomenis tvarko, siekdami finansinės apskaitos vykdymą reglamentuojančių teisės aktų nustatyta tvarka fiksuoti Kvite nurodytų ūkinių operacijų šalis (fizinius asmenis) ir tarp jų įvykusių ūkinių operacijų turinį, vadovaudamiesi Reglamentu (ES) 2016/679 ir kitais teisės aktais, reglamentuojančiais duomenų tvarkymą ir finansinės apskaitos vykdymą.

*Papildyta punktu:*

*Nr.* [*VA-32*](https://www.e-tar.lt/portal/legalAct.html?documentId=c24f9fa119f711f08fdabd4950271e2c)*, 2025-04-15, paskelbta TAR 2025-04-15, i. k. 2025-06577*

23. Duomenų subjektų teisės įgyvendinamos, vadovaujantis Duomenų subjektų teisių įgyvendinimo Valstybinėje mokesčių inspekcijoje aprašu, patvirtintu Valstybinės mokesčių inspekcijos prie Lietuvos Respublikos finansų ministerijos viršininko 2018 m. gegužės 7 d. įsakymu Nr. VA-33 „Dėl Duomenų subjektų teisių įgyvendinimo Valstybinėje mokesčių inspekcijoje aprašo patvirtinimo“.

*Papildyta punktu:*

*Nr.* [*VA-32*](https://www.e-tar.lt/portal/legalAct.html?documentId=c24f9fa119f711f08fdabd4950271e2c)*, 2025-04-15, paskelbta TAR 2025-04-15, i. k. 2025-06577*